Die gastehuis is perfek vir 'n groot gesin. Baie netjies, goed geleë en die hotel oorkant die pad bedien heerlike aandete.
Hulle het ons baie mooi verwelkom. Al het ons laat die aand ingeklok het Engela ons nog baie mooi gehelp! Definitief waarde vir geld. Plek was baie netjies en alles was op hulle plek! Beddens het soos 'n droom geslaap!
Ons het 'n troue in Cradock bygewoon en Schooling's was perfek vir 'n 2 nagte oorslaap. Dit was alles wat ons verwag het in 'n Victoriaanse-era gebou. Basiese geriewe, maar ons het niks kortgekom nie. Die kombuisie en badkamer het alle geriewe in en alles was silwerskoon en netjies met ons aankoms. Dankie Engela vir die vriendelike diens!
Ek bedank die mense van die gastehuis wat so laat vir ons gewag het en die vriendelike diens. Ons tweede keer wat ons daar oorslaap en ons sal dit regtig weer doen!
Ons het heerlik gebly in hierdie pragtige huisie. Die huis is volledig toegerus met linne, eetgerei en baie mooi skoon. Die parkering is veilig en maklik toeganklik. Daar was bietjie min eetgerei vir die hele groep in die huis en waaiers sal welkom wees in die hitte van Desember maand maar dit kon nie ons heerlike gesinskuier in die huisie demp nie. Ons familie was mal oor die outydse tema van die huis, die groot gemaklike kamers, die volledige badkamers en dekor wat so nostalgies is.
Ons het uitdruklik gevra vir veilige parkering vir 'n karavaan en is verseker dat daar veilige parkering is. Maar geen karavaan kan by daardie parkering in nie. Gevolglik moes ons tot middernag wag om parkering in die straat voor die gastehuis te kry vir ons voertuig en karavaan omdat die gastehuis regoor die hotel geleë is én ons het skade op ons karavaan. Dit kom voor asof dit 'n woonhuis is wat vir die skoolvakansie ontruim is met kos in die vrieskas, 'n ketel sonder 'n deksel en rekenaar en kratte papiere wat op die eetkamertafel staan.
Hi Willy, hier is veilige parkeering vir waentjies en karavane. Dit mag net nie die hoogte van 'n karavaan oorskry nie. Baie dankie.
Bespreking van lekker maklik. Opvolgkontak was puik. Kamer baie skoon en netjies. Warm kombers 'n groot bederf. Sal weer daar oornag. Al wat klein bietjie gepla het, was iets wat op die plafon geskarrel het.
Ons het dit baie geniet. Baie sentraal en baie netjies. Sal definitief weer daar bly. Baie vriendelik en die hotel oorkant die straat het 'n goeie spyskaart.
Daar is 'n paar goedjies wat aandag kort, maar die beddegoed en kamers was baie mooi en skoon en warm en dis 'n pragtige ou huis.
Die ontvangs was bietjie onpersoonlik en die kamer was maar aan die ou kant . Kan vereker 'n bietjie opgeknap word! Baie beknop as mens dit met soortgelyke verblyf in bv. Nieu-Bethesda vergelyk, maar tog rustig gebly. Veilige parkering vanaf die straat was 'n pluspunt ...
Schooling was meer as genoeg, dit was alles mooi skoon en het 'n heerlike nagrus gehad met 'n gemoedsrus van veiligheid oor ons voertuig gaan slaap.
'n Baie netjiese en groot Karoo-huis met lekker warm beddens! Die kombuis het al die nodige fasiliteite. Ons het die aand in Cradock baie geniet.